Ғиниәтулла Сафиулла улы. Һүҙҙән ситкә киттең, эйе, йырлаштырҙым да, ә бына бейергә өйрәтә алманылар мине. Архивтарҙа ултырып күп шәхестәребеҙҙе астым Ғиниәтулла Сафиулла улы. Аспирантураға тиклем ике тәҡдим булды әле. Башта дин мәсьәләләре буйынса эшләргә тип КГБ-ға ҡалдырыу өсөн йыл тирәһе өгөтләнеләр. Теләк булманы, баш тарттым, коммунист булмағас, бойороҡ менән алып ҡала алмайҙар ине. Шунан инде миңә Стәрлетамаҡтағы колония мәктәбенә директор вазифаһын тәҡдим иттеләр. "Особый" полкта хеҙмәт итеүем сәбәплелер, тием быларҙы. Әйтеп китергә кәрәк, шуның арҡаһында аҙаҡ нисә тапҡыр сит илгә лә сыға алманым. Колонияға директор булыу тураһында хыялланғанмы ни мин, ҡайҙан, ҡот осто, унан да баш тарттым. СССР-ҙың Башҡортостан Фәндәр академияһы филиалында аспирантураға урын бар ине, шунда риза булдым да ҡуйҙым.